सुष्मिता मिस और सौरव मिस्टर डीएवी बने
भास्कर संवाददाता | गढ़दीवाला
लालाजगत नारायण डीएवी पब्लिक स्कूल गढ़दीवाला में 10वीं कक्षा के लिए 9वीं कक्षा की ओर से विदायगी समारोह का आयोजन किया गया। इस कार्यक्रम का आरंभ तिलक की रस्म द्वारा दसवीं कक्षा के विद्यार्थियों का अभिनंदन करते हुए किया गया। इसके बाद सांस्कृतिक कार्यक्रम शुरू किया गया। इसमें डांस, खेल, संगीत गायन आदि गतिविधियां करवाई गई। इस मौके करवाए खेलों में मैडम रीतू बाला, सोनिया कपिला, श्वेता शर्मा ने निर्णायक की भूमिका निभाई।
समारोह में दसवीं कक्षा की छात्रा सुष्मिता त्रिवेदी को मिस डीएवी और छात्र सौरव डडवाल को मिस्टर डीएवी चुना गया। इसके साथ साथ अमीशा, सौरव, राहुल तमन्ना को क्रमवार रेगुलर ऑबिडियंट, डीसेंट और रिस्पांसिबल शीर्षक दिए गए। इस उपरांत 9वीं कक्षा ने दसवीं कक्षा के विद्यार्थियों को उपहार भेंट किए। 10वीं कक्षा के विद्यार्थियों द्वारा स्कूल को उपहार स्वरूप इनवर्टर दिया गया। प्रिंसिपल सुमित्रा जैन ने कहा कि बड़ी खुशी की बात है कि 10वीं कक्षा के विद्यार्थी अपनी शिक्षा पूर्ण कर आगे बढ़ने जा रहे हैं। उन्होंने उनके उज्जवल भविष्य की कामना करते हुए उन्हें सख्त मेहनत करने की प्रेरणा दी।
डीएवी पब्लिक स्कूल गढ़दीवाला में विदायगी पार्टी दौरान भंगड़ा डालती लड़कियां।
hin_Deva bho_Deva hin_Deva hin_Deva hin_Deva